เบื่อค่ะ ไม่มีความสุข โฟกัสกับอะไรในชีวิตไม่ค่อยได้ บางครั้งก็รู้สึกแบบว่างเปล่า แล้วก็เศร้า ร้องไห้บ่อยมากๆ. แล้วก็หงุดหงิดกับเรื่องเล็กน้อย ชอบคิดเรื่องความตาย บางครั้งชอบคิดภาพทำร้ายตัวเอง หรือภาพตัวเองฆ่าตัวตายบ่อยๆ แต่ไม่เคยทำร้ายตัวเองหรือพยายามฆ่าตัวตาย นอกจากใช้เล็บจิกแขนเวลาที่เศร้าหรือกระวนกระวายใจมากๆ แค่นั้น มีอาการนอนไม่หลับบ้าง แล้วก็จะหลับๆ ตื่นๆ ค่อนข้างบ่อย ยิ่งช่วงก่อนเป็นประจำเดือนประมาณ 2 อาทิตย์ อารมณ์จะไม่คงที่มากๆ ไม่อยากคุยกับใคร และเศร้ามากๆ ควรพบจิตแพทย์ได้รึยังคะ ไม่รู้จะบอกยังไงเลย เพราะบางทีก็รู้สึกว่าอารมณ์ก็โอเคดี ยิ้มได้ หัวเราะได้ ใช้ชีวิตได้ปกติ แต่สักพักก็อารมณ์ดิ่งลง เศร้าแบบไม่มีสาเหตุอีก สลับไปมา เหนื่อยกับตัวเองแล้วค่ะ อยากไม่รู้สึกอะไรเลย
สวัสดีค่ะ อาการดังกล่าวมานั้นอาจจะเข้าข่ายมีโรคซึมเศร้าได้นะคะการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม ทำอะไรที่เคยชอบทำก็จะไม่สนุก อันนี้จะจัดว่าเป็นโรคได้ ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดควรตั้งสติ แก้ไขปัญหาชีวิต ไม่เครียดจนเกินไปพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ และไม่เก็บตัวอยู่คนเดียวนานจนเกินไปค่ะ